stanford-oval/wikipedia huggingface dataset:
ร้านหนังสือ
แหล่งข้อมูลอื่น

Forbes article on book collectors by Finn-Olaf Jones, December 12, 2005 เก็บถาวร 2007-09-14 ที่ เวย์แบ็กแมชชีน
The International League of Antiquarian Booksellers (ILAB)
The Independent Online Booksellers Association (IOBA)
วิษณุ ก่อเกียรติยิม

| วิษณุ ก่อเกียรติยิม |
| --- | --- |
เกิด: พิษณุ ฉิมสุนทร 25 มกราคม พ.ศ. 2527 (40 ปี)
วิษณุ ก่อเกียรติยิม มีชื่อจริงว่า พิษณุ ฉิมสุนทร เกิดเมื่อ 25 มกราคม พ.ศ. 2527 ที่จังหวัดนครราชสีมา
เกียรติประวัติ

แชมป์ PABA รุ่นไลท์ฟลายเวท
ชิง 8 มิถุนายน 2550 ชนะคะแนน ริคกี้ มานูโฟ ( อินโดนีเซีย) ที่ จ.นนทบุรี
ป้องกันแชมป์ครั้งที่ 1, 10 สิงหาคม 2550 ชนะน็อค หม่า เหล่ย ( จีน) ยก 4 ที่ จ.สุราษฎร์ธานี
ป้องกันแชมป์ครั้งที่ 2, 12 ตุลาคม 2550 ชนะน็อค ลิตเติล โรสแมน (อินโดนีเซีย) ยก 4 ที่ จ.ชุมพร
ป้องกันแชมป์ครั้งที่ 3, 11 กรกฎาคม 2551 ชนะ อีโด เรสซิลี (อินโดนีเซีย) ที่ ศูนย์การค้าพระประแดงพลาซ่า ต.บางพึ่ง อ.พระประแดง จ.สมุทรปราการ
ป้องกันแชมป์ครั้งที่ 4, 2 มีนาคม 2552 ชนะ โจอัน วาวูดี้ (อินโดนีเซีย) ที่ จ.พังงา
ป้องกันแชมป์ครั้งที่ 5, 7 พฤษภาคม 2552 ชนะ ออกุส ซิตูโมรัง (อินโดนีเซีย) ที่ จ.พัทลุง
ป้องกันแชมป์ครั้งที่ 6, 10 กรกฎาคม 2552 ชนะ ดอนนี่ มาบาวว์ (ฟิลิปปินส์) ที่ จ.ภูเก็ต
ป้องกันแชมป์ครั้งที่ 7, 22 มกราคม 2553 ชนะน็อคยกที่ 2 เด็นนี่ ติมอร์ (อินโดนีเซีย) ที่ อำเภอปากช่อง จ.นครราชสีมา
ป้องกันแชมป์ครั้งที่ 8, 12 มีนาคม 2553 ชนะคะแนน อิเชล โทบิดะ (อินโดนีเซีย)  ที่ สนามกีฬาขุนวรรักษ์บุรี จ.กำแพงเพชร
ป้องกันแชมป์ครั้งที่ 9, 31 มีนาคม 2554 ชนะคะแนน ไมเคิล โรดิเควซ (ฟิลิปปินส์) ที่ จ.นครสวรรค์
ป้องกันแชมป์ครั้งที่ 10, 28 มิถุนายน 2554 แพ้น็อคยกที่ 6 เรย์ ลอรืโต้ (ฟิลิปปินส์)   ที่ โรงแรมชาลีน่า แขวงพลับพลา เขตวังทองหลาง กรุงเทพมหานคร
ป้องกันแชมป์ครั้งที่ 17, 7 พฤศจิกายน 2554 ชนะคะแนน แซมมี่ แฮกเลอร์ (อินโดนีเซีย) ที่ อำเภอเมืองหนองคาย จ.หนองคาย
ป้องกันแชมป์ครั้งที่ 18, 13 มกราคม 2555 ชนะคะแนน โรคัว ลาอูโร่ (ฟิลิปปินส์)  ที่ สนามกีฬา สวนสมเด็จพระญาณสังวร สมเด็จพระสังฆราช สกลมหาสังฆปรินายก จ.กาญจนบุรี
เคยชิงแชมป์ต่อไปนี้แต่ไม่สำเร็จ
ชิงแชมป์ PABA รุ่นไลท์ฟลายเวท 5 ตุลาคม 2547 แพ้น็อค วิคกี้ ทาฮูมิล (อินโดนีเซีย) ยก 8 ที่ อินโดนีเซีย
ชิงแชมป์เงารุ่นฟลายเวท WBF เมื่อ 27 พฤศจิกายน 2547 แพ้น็อค ซูการ์โน เบนจาโอ (ฟิลิปปินส์) ยก 9 ที่ ปารานาเก้, ฟิลิปปินส์
ชิงแชมป์โลกรุ่นไลท์ฟลายเวท WBA เมื่อ 8 พฤษภาคม 2556 แพ้น็อค คาซูโตะ อิโอกะ ( ญี่ปุ่น) ยก 8 ที่ บอดี้เมคเกอร์ โคลอสเซียม, โอซาก้า, ญี่ปุ่น
ชื่ออื่น

วิษณุ พ.นอบน้อม
สกิน

สกิน (skin) คือ ลักษณะหน้าโปรแกรม (GUI) ซึ่งสามารถเปลี่ยนแปลงได้ตามความต้องการเพื่อใช้กับซอฟต์แวร์หรือเว็บไซต์ เพื่อปรับแต่งความสวยงามของผู้ใช้ ตัวอย่างซอฟต์แวร์ที่มีสกิน เช่น เมสเซนเจอร์ เบราว์เซอร์ โปรแกรมฟังเพลง วินแอมป์ หรือ มีเดียเพลเยอร์
วัดเพชรวราราม

| วัดเพชรวราราม |
| --- | --- |

ที่ตั้ง: 282 ถนนเพชรเจริญ ตำบลในเมือง อำเภอเมืองเพชรบูรณ์ จังหวัดเพชรบูรณ์
ประเภท: พระอารามหลวงชั้นตรี ชนิดสามัญ
นิกาย: เถรวาท ธรรมยุติกนิกาย
เจ้าอาวาส: พระโสภณวชิรากร (สมใจ ธมฺมสาโร)
 สถานีย่อยพระพุทธศาสนา
วัดเพชรวราราม เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายธรรมยุตินิกาย ตั้งอยู่ในตำบลในเมือง อำเภอเมืองเพชรบูรณ์ จังหวัดเพชรบูรณ์
ประวัติ

วัดเพชรวรารามได้เริ่มสร้างเมื่อ พ.ศ. 2497 โดยคณะพุทธศาสนิกชน ชาวบ้านกกเบน บ้านไทรงาม ตำบลสะเดียง อำเภอเมือง จังหวัดเพชรบูรณ์ พร้อมด้วยประชาชนหมู่บ้านใกล้เคียง โดยได้ทำการบูรณะวัดพระแก้ว ซึ่งเป็นวัดร้างใกล้บ้าน ให้กลับเป็นวัดที่มีพระสงฆ์จำพรรษาขึ้นใหม่ อีกทั้งได้ขอพระสงฆ์จากพระครูสีตลาภิรัต (เคลือบ ถามโก) วัดสามัคคีวัฒนา อำเภอหล่มสัก จังหวัดเพชรบูรณ์ มีพระสงฆ์จำนวน 5 รูป จากวัดสามัคคีวัฒนา มาจำพรรษา ณ วัดพระแก้ว ต่อมามีปัญหาเรื่องที่ดินวัดพระแก้ว
นายสวัสดิ์ เพชระบูรณิน ซึ่งเป็นคนหนึ่งในคณะผู้ดำริสร้างวัด จึงได้นิมนต์พระสงฆ์จากวัดพระแก้ว ไปพำนักอยู่ในที่ดินอันเป็นสวนของตน ภายหลังได้มอบที่ดินเพื่อตั้งวัดเพชรวราราม ซึ่งอยู่ห่างจากวัดพระแก้ว ราวเมตรเศษ เมื่อ พ.ศ. 2499 นายสวัสดิ์ เพชระบูรณิน จึงได้ดำเนินการขอสร้างวัด จนตั้งเป็นวัดเมื่อ วันที่ 16 พฤศจิกายน พ.ศ. 2501 ได้รับพระราชทานวิสุงคามสีมาเมื่อวันที่ 31 มีนาคม พ.ศ. 2502 ต่อมาได้รับฐานะเป็นพระอารามหลวงชั้นตรี ชนิดสามัญ เมื่อ 29 พฤษภาคม พ.ศ. 2555
วัดเพรางาย

| วัดเพรางาย |
| --- | --- |

ชื่อสามัญ: วัดเพรางาย, วัดตาเพ็ชร
ที่ตั้ง: เลขที่ 28 หมู่ที่ 6 ซอยวัดเพรางาย ถนนบางไผ่–หนองเพรางาย ตำบลหนองเพรางาย อำเภอไทรน้อย จังหวัดนนทบุรี 11150
ประเภท: วัดราษฎร์
นิกาย: มหานิกาย
เจ้าอาวาส: พระครูนนทบวรศาสนกิจ (บวรภัค ฐานวโร)
 สถานีย่อยพระพุทธศาสนา
วัดเพรางาย [เพฺรา-งาย] เป็นวัดราษฎร์สังกัดคณะสงฆ์มหานิกาย ตั้งอยู่ในหมู่ที่ 6 บ้านนาหลวง ตำบลหนองเพรางาย อำเภอไทรน้อย จังหวัดนนทบุรี มีที่ดินตั้งวัดเนื้อที่ 22 ไร่ ปัจจุบันพระครูนนทบวรศาสนกิจ (บวรภัค ฐานวโร) ดำรงตำแหน่งเจ้าอาวาส
วัดเพรางายได้รับอนุญาตสร้างวัดเมื่อ พ.ศ. 2468 ได้ชื่อว่า "วัดเพรางาย" ตามชื่อตำบลที่ตั้งวัด แต่ชาวบ้านนิยมเรียกว่า วัดตาเพ็ชร คงเป็นเพราะผู้สร้างมีชื่อว่า "เพ็ชร" วัดได้รับพระราชทานวิสุงคามสีมาเมื่อวันที่ 30 ตุลาคม พ.ศ. 2479 เขตวิสุงคามสีมากว้าง 20 เมตร ยาว 40 เมตร และได้ผูกพัทธสีมาเมื่อวันที่ 15 มกราคม พ.ศ. 2511
อาคารและเสนาสนะสำคัญได้แก่ อุโบสถ กว้าง 7.09 เมตร ยาว 23.50 เมตร สร้างเมื่อ พ.ศ. 2508  โดยพระอธิการบุญนาค ปวโร เป็นอาคารคอนกรีตเสริมเหล็กลักษณะทรงไทย กุฏิสงฆ์ (ตึกกองแก้วเพิ่มสุข) กุฏิสงฆ์ทรงไทย หอระฆัง ศาลาเอนกประสงค์ (ศาลากองแก้วร่วมมิตรอุทิศผล) (ศาลาประชาร่วมใจ) หอฉันคอนกรีตเสริมเหล็ก ศาลาการเปรียญคอนกรีตเสริมเหล็กทรงไทย 2 ชั้น มีหอสวดมนต์และศาลาการเปรียญหลังเก่า สร้างเมื่อ พ.ศ. 2470
ปูชนียวัตถุที่สำคัญของวัดเพรางายมี พระพุทธทีปฏิมากรณ์ เนื้อโลหะ ปางมารวิชัย พระประธานในอุโบสถ เนื้อโลหะ สร้างเมื่อปี 2507 โดยพระครูนนทปรีชา (เปลี่ยน ชุตินฺธโร) วัดละหาร หลวงพ่อสมปรารถนาพระพุทธรูปหน้าอุโบสถ เนื้อโลหะ ปางมารวิชัย สร้างเมื่อปี 2510 หลวงพ่อสัมฤทธิ์ เนื้อโลหะสัมฤทธิ์ ปางประทานพร ประดิษฐานอยู่ภายในศาลาหลวงปู่เฉื่อย สร้างเมื่อปี 2563 รูปเหมือนหลวงปู่เฉื่อย อดีตเจ้าอาวาสวัดเพรางายรูปที่ 4 เนื้อโลหะ สร้างโดยพระครูบวรนนทการ และครอบครัวพิมพา เมื่อปี 2534 ปัจจุบันประดิษฐานอยู่ภายในศาลาหลวงปู่เฉื่อย รูปเหมือนพระครูบวรนนทการ(บุญนาค ปวโร) อดีตเจ้าอาวาสวัดเพรางายรูปที่ 9 เนื้อโลหะ สร้างโดยพระครูนนทบวรศาสนกิจและคณะศิษย์พระครูบวรนนทการ สร้างเมื่อปี 2558 ประดิษฐานอยู่ภายในศาลาหลวงปู่เฉื่อย และอัฐิพระอธิการเพ็ง อัฐิพระครูบวรนนทการ ประดิษฐานอยู่ภายในศาลาการเปรียญหลังเก่า
รายนามเจ้าอาวาส

พระอธิการจีน พ.ศ. 2468–2470
พระอธิการเฉย พ.ศ. 2470–2473
พระอธิการจันทร์ พ.ศ. 2473–2475
พระอธิการเฉื่อย พ.ศ. 2475–2478
พระอธิการพรหม พ.ศ. 2478–2483
พระอธิการบาง พ.ศ. 2483–2490
พระอธิการเพ็ง พ.ศ. 2490–2500
พระมหาจันทร์ พ.ศ. 2500–2505
พระครูบวรนนทการ (บุญนาค ปวโร) พ.ศ. 2505–2556
พระครูนนทบวรศาสนกิจ (บวรภัค ฐานวโร) พ.ศ. 2556–ปัจจุบัน
วัดท่าเรือ (จังหวัดกาญจนบุรี)

| วัดท่าเรือ |
| --- | --- |

ที่ตั้ง: ตำบลท่าเรือ อำเภอท่ามะกา จังหวัดกาญจนบุรี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดท่าเรือ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าเรือ อำเภอท่ามะกา จังหวัดกาญจนบุรี
วัดท่าเรือสร้างขึ้นเมื่อประมาณ พ.ศ. 2408 โดยหลวงจงภักดี (ต้นสกุลพันธุ์ภักดี) เป็นผู้สร้าง บริเวณวัดตั้งอยู่บริเวณเดียวกับสถานที่เป็นที่ตั้งของท่าเรือสำคัญในอดีตที่เรียกว่า ท่าเรือพระแท่น เป็นที่พักของเรือที่ใช้สัญจรขึ้นล่องขนถ่ายสินค้าและเป็นท่าเรือสำคัญในการเดินทางไปนมัสการพระแท่นดงรัง เมื่อสร้างวัดเสร็จแล้วไม่มีพระพุทธรูปที่จะบูชาประจำวัด จึงไปอาราธนาพระพุทธรูปจากอุโบสถร้างที่งบ้านท่าสารอยู่เหนือจากตำบลท่าเรือขึ้นไปตามลำน้ำประมาณ 1 กิโลเมตร เป็นพระประธานในอุโบสถ ขนานนามว่า หลวงพ่อเพชร เป็นพระพุทธรูปศิลปะอยุธยา ปางขัดสมาธิ สร้างด้วยศิลาแดง ขนาดหน้าตัก 29 นิ้ว มีลักษณะพุทธศิลปแตกต่างจากองค์อื่น ๆ คือ มีพระพักตร์ที่ดุ มีพระศก (เกศา) เป็นหนามขนุน ซึ่งบ่งบอกว่าสร้างในสมัยอู่ทอง รวมไปถึงยอดพระเกตุบนสุด ก็เป็นลักษณะหนามขนุนด้วย
อุโบสถน่าจะสร้างราว พ.ศ. 2460 เนื่องจากกระเบื้องหลังคาโบสถ์เดิมมุงเป็นตัวเลข 2460 ได้รับการบูรณปฏิสังขรณ์มาหลายคราว แต่โดยภาพรวมถือว่ายังไม่มีการเปลี่ยนแปลงโครงสร้างโดยรวมนัก อุโบสถมีลักษณะก่ออิฐถือปูน ตั้งอยู่บนฐานปัทม์ มีพาไลยื่นออกมารองรับด้านหน้าอุโบสถ ทางเข้าออกพาไลมี 2 ช่องทาง ทางด้านทิศเหนือและทิศใต้ มีประตูทางเข้ามี 2 ช่อง กำแพงด้านทิศตะวันตกทึบ ช่องหน้าต่างมีด้านละ 2 ช่อง หลังคาอุโบสถเป็นหลังคาซ้อน 2 ชั้น มุงกระเบื้อง เครื่องลำยองเป็นปูนทั้งหมด ช่อฟ้าปากครุฑ หางหงส์เป็นแบบนาคเศียรเดียว หน้าบันด้านหน้าและหลังเป็นปูนปั้นเขียนสีลายพรรณพฤกษา ตรงกลางมีรูปปูนปั้นเทพพนมเช่นเดียวกัน ภายนอกอุโบสถมีกำแพงแก้วล้อมรอบ  และเจดีย์อนุสาวรีย์บรรจุเถ้าอัฐิที่ชาวบ้านสร้างขึ้นค่อนช้างหนาแน่น แต่ปัจจุบันได้ถูกรื้อถอนออกไปทั้งหมด เนื่องจากทางวัดต้องการใช้พื้นที่บางส่วนในการก่อสร้างศาลาทรงจัตุรมุขหลังใหม่
ราชวงศ์ที่หนึ่งแห่งอียิปต์

ราชวงศ์ที่หนึ่งแห่งอียิปต์ เป็นกลุ่มของฟาโรห์แห่งอียิปต์โบราณกลุ่มแรกที่ปกครองอียิปต์ที่เป็นปึกแผ่น ซึ่งเกิดขึ้นทันทีหลังจากการผนวกรวมกันของอียิปต์บนและอียิปต์ล่างโดยฟาโรห์นาร์เมอร์ และถือว่าเป็นจุดเริ่มต้นของช่วงต้นยุคราชวงศ์ ซึ่งเป็นช่วงเวลาที่อำนาจมีศูนย์กลางอยู่ที่เมืองไทนิส
การระบุช่วงเวลาดังกล่าวขึ้นอยู่กับการถกเถียงทางวิชาการเกี่ยวกับลำดับเหตุการณ์ของอียิปต์ ซึ่งอยู่ในช่วงต้นสมัยสัมฤทธิ์และมีการคาดคะเนกันไปต่างๆ นานาว่าเริ่มขึ้นระหว่างศตวรรษที่ 34 ถึง 30 ก่อนคริสตกาล ในการศึกษาปี ค.ศ. 2013 ตามช่วงเวลาตามเรดิโอคาร์บอน จุดเริ่มต้นของราชวงศ์ที่หนึ่ง กล่าวคือ การขึ้นมามีอำนาจของฟาโรห์นาร์เมอร์ (หรือที่รู้จักกันทั่วไปในพระนาม เมเนส) ถูกกำหนดไว้ที่ 3100 ปีก่อนคริสตกาลหรือช่วงระหว่างเวลาหนึ่งศตวรรษ (3218 – 3035 โดยมีความเชื่อมั่นที่ร้อยละ 95) การขึ้นครองราชสมบัติของฟาโรห์พระองค์ที่ห้าแห่งราชวงศ์พระนามว่า เดน ได้ถูกกำหนดให้เป็น 3011–2921 ปีก่อนคริสตกาล โดยมีความเชื่อมั่นที่ร้อยละ 65
ราชวงศ์ที่หนึ่ง

ข้อมูลเกี่ยวกับราชวงศ์ที่หนึ่งได้มาจากอนุสรณ์สถานสองสามแห่งและโบราณวัตถุอื่นๆ ที่ปรากฏพระนามของเหล่าฟาโรห์ ซึ่งมีวัตถุโบราณที่มีความสำคัญ ได้แก่ แผ่นศิลานาร์เมอร์และหัวคทานาร์เมอร์ ตลอดจนรายพระนามของฟาโรห์เดนและฟาโรห์กาอา ไม่ปรากฏบันทึกโดยละเอียดของสองราชวงศ์แรกที่หลงเหลืออยู่เลย ยกเว้นบันทึกรายการสั้น ๆ บนหินปาแลร์โม เรื่องราวในแอจิปเทียกาของมาเนโธนั้นได้ขัดแย้งกับทั้งหลักฐานทางโบราณคดีและบันทึกทางประวัติศาสตร์อื่น ๆ โดยมาเนโธได้ตั้งพระนามของผู้ปกครองจำนวนเก้าพระองค์ของราชวงศ์ที่หนึ่ง และมีเพียงพระนามเดียวเท่านั้นที่ปรากฏพระนามตรงกับแหล่งข้อมูลอื่น และให้ข้อมูลของฟาโรห์เพียงแค่สี่พระองค์เท่านั้น อักษรอียิปต์โบราณได้รับการพัฒนาอย่างเต็มที่ในช่วงเวลานั้น และรูปร่างของตัวอักษรจะถูกใช้โดยมีการเปลี่ยนแปลงเพียงเล็กน้อยเป็นเวลากว่าสามพันปี[ต้องการอ้างอิง]
อาเลนา บูอิส ได้ตั้งข้ออธิบายว่า
"หลุมฝังพระบรมศพขนาดใหญ่ของฟาโรห์ที่อไบดอสและนะกอดะ นอกเหนือจากสุสานที่ซักกอเราะฮ์และเฮลวานใกล้เมืองเมมฟิส เผยให้เห็นโครงสร้างส่วนใหญ่ที่สร้างจากไม้และอิฐโคลน มีการใช้หินเล็กน้อยสำหรับผนังและพื้น หินถูกใช้ในปริมาณมากสำหรับการผลิต เครื่องประดับ ภาชนะ และบางครั้งสร้างรูปสลัก ทามาริสก์ ("ทามาริสก์" หรือ "ซีดาร์เกลือ") ถูกนำมาใช้ในการสร้างเรือ เช่น เรืออไบดอส เทคนิคงานไม้พื้นเมืองที่สำคัญที่สุดวิธีหนึ่งคือร่องและข้อต่อเดือย เดือยตายตัวทำขึ้นโดยการดัดปลายไม้ท่อนหนึ่งให้พอดีกับร่อง (รู) ที่ตัดเป็นไม้ท่อนที่ 2 รูปแบบของข้อต่อนี้โดยใช้เดือยกลายเป็นคุณสมบัติที่สำคัญที่สุดประการหนึ่งในการต่อเรือในทะเลเมดิเตอร์เรเนียนและอียิปต์ และสร้างความแข็งแรงให้กับไม้สองแผ่นหรือส่วนประกอบอื่น ๆ โดยการใส่เดือยแยกเข้าไปในโพรง (ร่อง) ที่มีขนาดที่สอดคล้องกันกับที่ตัดในแต่ละส่วนประกอบ"
เอส.โอ.วาย. เคย์ตา นักมานุษยวิทยาชีวภาพได้ทำการศึกษาเกี่ยวกับกะโหลกศีรษะจากช่วงราชวงศ์ที่หนึ่งในสุสานของราชวงศ์ที่อไบดอส และสังเกตว่ารูปแบบกะโหลกที่เด่นชัดคือ รูปแบบ "ทางใต้" หรือ "แอฟริกาเขตร้อน" (แม้ว่าจะมีการสังเกตกะโหลกรูปแบบอื่นด้วย) ซึ่งมีความสัมพันธ์กับเมืองคูร์มาแห่งราชอาณาจักรคุช โดยแสดงให้เห็นถึงความสัมพันธ์ที่มากขึ้นกับกลุ่มคนจากลุ่มแม่นำ้ไนล์ตอนบน แต่ยังมีการเปลี่ยนแปลงที่ชัดเจนจากแนวโน้มของรูปแบบกะโหลกศีรษะก่อนหน้านี้ การไหลเวียนของยีนและการเคลื่อนไหวของขุนนางทางตอนเหนือไปยังเมืองทางตอนใต้ที่สำคัญอาจอธิบายการค้นพบนี้ได้
แผ่นศิลานาร์เมอร์
หัวคทานาร์เมอร์
สร้อยคอพร้อมลูกปัดชนิดต่างๆ ได้แก่ คาร์เนเลียน ปะการัง และโกเมน
โถดินเผาพร้อมที่กรองในตัว
การบูชายัญมนุษย์

ปรากฏการบูชายัญมนุษย์เป็นส่วนหนึ่งของพิธีกรรมพระบรมศพที่เกี่ยวข้องกับฟาโรห์ทุกพระองค์ในราชวงศ์หนึ่ง ซึ่งถูกแสดงให้เห็นอย่างชัดเจนว่ามีอยู่ในราชวงศ์นี้โดยการฝังคนไว้ใกล้กับหลุมฝังพระบรมศพของฟาโรห์แต่ละแห่งตลอดจนสัตว์ที่สังเวยเพื่อการฝังพระบรมศพ หลุมฝังพระบรมศพของฟาโรห์ดเจอร์มีการฝังศพของบุคคลจำนวน 338 คน ผู้คนและสัตว์ที่สังเวย เช่น ลา ซึ่งคาดว่าจะไปรับใช้ฟาโรห์ในพระชนม์ชีพหลังการสวรรคต ด้วยเหตุผลที่ไม่ทราบสาเหตุนี้การปฏิบัติพิธีกรรมดังกล่าวสิ้นสุดลงในช่วงที่ราชวงศ์ที่หนึ่งแห่งอียิปต์ล่มสลาย
รายพระนามฟาโรห์แห่งราชวงศ์ที่หนึ่ง

| พระนาม | รูปภาพ | คำอธิบาย | รัชสมัย |
| --- | --- | --- | --- |
| นาร์เมอร์ |  | เชื่อกันว่าเป็นบุคคลเดียวกันกับฟาโรห์เมเนส และได้ทรงรวมอียิปต์บนและล่างเข้าด้วยกัน อาจจะทรงอภิเษกสมรสกับพระนางนิธโฮเทป | ราว 3100 ปีก่อนคริสตกาล |
| ฮอร์-อฮา |  | พระนามในภาษากรีกโบราณ คือ Athotís ทรงส่งคณะสำรวจไปยังดินแดนนิวเบีย ทรงอภิเษกสมรสกับพระนางเบเนอร์อิบและพระนางเคนทัป | ราว 3050 ปีก่อนคริสตกาล |
| ดเจอร์ |  | พระนามในภาษากรีกโบราณ คือ Uenéphes (ตามพระนามทองคำ In-nebw) พระองค์และพระราชอิสริยยศของพระองค์ปรากฏบนศิลาแห่งปาแลร์โม หลุมฝังพระบรมศพของพระองค์ถูกคิดว่าเป็นหลุมฝังพระบรมศพในตำนานของเทพโอซิริส | 54 ปี |
| ดเจต |  | พระนามในภาษากรีกโบราณ คือ Usapháis อาจจะทรงอภิเษกสมรสกับพระนางอฮานิธ | 10 ปี |
| เมอร์นิธ |  | อาจนะทรงเป็นฟาโรห์สตรีพระองค์แรก (หรือปกครองในฐานะผู้สำเร็จราชการแทนพระองค์ของฟาโรห์เดน ซึ่งเป็นพระราชโอรสของพระองค์ หรือปกครองในฐานะทั้งฟาโรห์/พระราชินีและผู้สำเร็จราชการแทนพระองค์) พระนางเมอร์นิธทรงถูกฝังใกล้กับฟาโรห์ดเจตและฟาโรห์เดน หลุมฝังพระบรมศพของพระองค์มีขนาดเท่ากับสุสานของฟาโรห์ (พระองค์อื่นๆ) ในเวลานั้น | ราว 2950 ปีก่อนคริสตกาล |
| เดน |  | พระนามในภาษากรีกโบราณ คือ Kénkenes (ต่อมาพระนามประสูติของพระองค์ที่ถูกเขียนในยุครามเสสว่า Qenqen) ทรงเป้นฟาโรห์ฟาโรห์พระองค์แรกที่ปรากฏภาพสลักทรงสวมมงกุฏคู่ของอียิปต์ และทรงเป็นฟาโรห์พระองค์แรกที่ทรงมีพระนามเต็ม เนชุต-บิติ | 42 ปี |
| อเนดจ์อิบ |  | พระนามในภาษากรีกโบราณ คือ Miebidós เป็นที่รู้จักจากพระนามเนบวิอันไม่เป็นมงคล | 10 ปี |
| เซเมอร์เคต |  | พระนามในภาษากรีกโบราณ คือ Semempsés ทรงเป็นผู้ปกครองอียิปต์พระนามแรกที่ทรงพระนามเนบติ ช่วงเวลาแห่งรัชสมัยของพระองค์ปรากฏบนศิลาแห่งไคโร | 8 1/2 ปี |
| กาอา |  | พระนามในภาษากรีกโบราณ คือ Bienéches ทรงครองราชย์เป็นระยะเวลายาวนาน สุสานของพระองค์เป็นสุสานสุดท้ายที่มีสุสานย่อยภายใน | 34 ปี |
| สเนเฟอร์คา |  | รัชสมัยของพระองค์สั้นมาก ไม่ทราบตำแหน่งตามลำดับเวลาที่ถูกต้อง | ราว 2900 ปีก่อนคริสตกาล |
| ฮอรัส เบิร์ด |  | รัชสมัยของพระองค์สั้นมาก ไม่ทราบตำแหน่งตามลำดับเวลาที่ถูกต้อง | ราว 2900 ปีก่อนคริสตกาล |
บรรณานุกรม

Kuhrt, Amélie (1995), The Ancient Near East: c. 3000–330 BC, London: Routledge, ISBN 978-0-415-01353-6.
Shaw, Ian (2000), The Oxford History of Ancient Egypt, Oxford: Oxford University Press, ISBN 0-19-280458-8
| ก่อนหน้า |  | ราชวงศ์ที่หนึ่งแห่งอียิปต์ |  | ถัดไป |
| --- | --- | --- | --- | --- |
| อียิปต์ยุคก่อนประวัติศาสตร์ |  | ราชวงศ์แห่งอียิปต์  (ประมาณ 3100 – 2890 ปีก่อนคริสตกาล) |  | ราชวงศ์ที่สองแห่งอียิปต์ |
วัดเปาโรหิตย์

| วัดเปาโรหิตย์ |
| --- | --- |


ชื่อสามัญ: วัดเปาโรหิตย์, วัดเกาะ
ที่ตั้ง: เลขที่ 97 ซอยจรัญสนิทวงศ์ 62 ถนนจรัญสนิทวงศ์ แขวงบางยี่ขัน เขตบางพลัด กรุงเทพมหานคร 10700
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดเปาโรหิตย์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงบางยี่ขัน เขตบางพลัด กรุงเทพมหานคร
ประวัติ

วัดเปาโรหิตย์เดิมชื่อ วัดเกาะ เนื่องจากเคยมีคลองและคูน้ำล้อมรอบ มีวัดตั้งอยู่ตรงกลางคล้ายเกาะ สร้างราวปี พ.ศ. 2367 ในสมัยรัชกาลที่ 3 ผู้สร้างคือ พระยามหาราชครูปุโรหิตาจารย์ (บุญรอด เปาโรหิตย์) วัดได้รับการบูรณปฏิสังขรณ์จากบุตรหลานตระกูลเปาโรหิตย์มาโดยตลอด มีการสร้างเจดีย์บรรจุอัฐิพระมหาครูปุโรหิตาจารย์ (บุญรอด เปาโรหิตย์) ราวสมัยรัชกาลที่ 3–4 ต่อมาราวสมัยรัชกาลที่ 6 สร้างเจดีย์ทรงปรางค์หมายเลข 3 ต่อมาท่านน้อย เปาโรหิตย์ได้มาบูรณปฏิสังขรณ์ และท่านเจ้าพระยามุขมนตรี (อวบ เปาโรหิตย์) ได้บูรณปฏิสังขรณ์ในราว พ.ศ. 2472–2473
วัดเกาะเปลี่ยนชื่อมาเป็น "วัดเปาโรหิตย์" เมื่อวันที่ 19 พฤศจิกายน พ.ศ. 2471 วัดได้รับพระราชทานวิสุงคามสีมาเมื่อประมาณ พ.ศ. 2367 กรมศิลปากรได้ประกาศขึ้นทะเบียนวัดนี้เป็นโบราณสถานเมื่อวันที่ 16 สิงหาคม พ.ศ. 2520
อาคารเสนาสนะ

อุโบสถขนาด 3 ห้องแบบรัชกาลที่ 3 มีพาไลล้อมรอบ หลังคามุงด้วยกระเบื้องดินเผาเคลือบ หลังคาลดมุขด้านหน้า 1 ชั้น และด้านหลัง 1 ชั้น ไม่มีช่อฟ้า ใบระกา หางหงส์ หน้าบันก่ออิฐถือปูน กรอบประตูหน้าต่างประดับลายอย่างเทศ ตามแบบงานพระราชนิยมสมัยรัชกาลที่ 3 ภายในมีจิตรกรรมฝาผนัง เป็นภาพปราสาทเขียนแบบอุดมคติ มีลักษณะคล้ายคลึงกับจิตรกรรมในอุโบสถวัดนายโรง ภายนอกมีกำแพงแก้ว
วัดมีเจดีย์ 3 องค์ อยู่ด้านหน้าวัดนอกกำแพงด้านตะวันออก ห่างจากกำแพงแก้ว 4.2 เมตร เรียงกันแนวขนานกับกำแพงแก้วด้านตะวันออก เจดีย์หมายเลข 1 และหมายเลข 3 เป็นทรงปรางค์ ส่วนเจดีย์หมายเลข 2 ฐานเจดีย์เป็นรูปสี่เหลี่ยมจัตุรัส เป็นเจดีย์ย่อมุมไม้สิบสอง
วิกนี้สีชมพู

| วิกนี้สีชมพู |
| --- | --- |

ประเภท: วาไรตี้สำหรับวัยรุ่น
สร้างโดย: ดวงมาลีมณีจันทร์
ประเทศแหล่งกำเนิด: ไทย
ภาษาต้นฉบับ: ไทย
จำนวนตอน: 32 ตอน (Firstrun 30 ตอน, Rerun 2 ตอน)
การผลิต
ความยาวตอน: 45 นาที
ออกอากาศ
เครือข่าย: ช่อง 3
ออกอากาศ: 4 ตุลาคม พ.ศ. 2558 – 8 พฤษภาคม พ.ศ. 2559
วิกนี้สีชมพู เป็นรายการที่เกี่ยวกับการนำเรื่องต่าง ๆ มาแสดงในแนวละครเวที ที่เน้นความสนุกสนาน เรียกเสียงหัวเราะและรอยยิ้ม โดยมีแขกรับเชิญ และหนุ่ม ๆ สาว ๆ พิธีกรประจำรายการ ทั้ง 9 คน ที่จะมารับบทบาท ที่แตกต่างกันไปในแต่ละสัปดาห์ วิกนี้สีชมพู ผลิตโดย บริษัท ดวงมาลีมณีจันทร์ ผู้ผลิตรายการ สตอเบอรี่ชีสเค้ก และ สตรอเบอรี่ครับเค้ก ออกอากาศเทปแรก 4 ตุลาคม พ.ศ. 2558 และรายการได้ออกอากาศเทปสุดท้าย 8 พฤษภาคม แล้วรายการที่จะมาแทน คือรายการ ลิ้นติดโปร ผู้ผลิตคือค่าย ดวงมาลีมณีจันทร์ เหมือนเดิม รวมระยะเวลาออกอากาศทั้งสิ้น 7 เดือน 2 สัปดาห์ 32 เทป (Firstrun 30 เทป และ Rerun 2 เทป) และ วิกนี้สีชมพู ได้นำมาออกอากาศซ้ำอีกครั้งทางช่อง 3SD ช่อง 28 ทุกวันจันทร์ 8.00-8.45น.
รายชื่อพิธีกร

แพน พิมพ์ลภัส สุรพันธ์
มินมิน รชยา ทัพพ์คุณานนต์
บีมบีม กมลพร โกสียรักษ์วงศ์
เบลล่า ไรวินทร์ รัศมีนิยมวุฒิ
เฟียร์ พิชญ์ชิชา อาคมธน
ใหม่ รพีภร สุรวรรณ
ญดา นริลญา กุลมงคลเพชร
น้ำฟ้า ธัญญภัสร์ ภัทรธีรชัยเจริญ
ลูกเกด กีรติกา เจริญไชย
รายชื่อแขกรับเชิญที่มาร่วมรายการ > รายชื่อแขกรับเชิญที่ออกอากาศปี 2558

| 0 | 1 | 2 | 3 | 4 |
| --- | --- | --- | --- | --- |

| ลำดับที่ | ชื่อจริง - นามสกุล | เรื่อง | วันที่ออกอากาศ (3HD) | วันที่ออกอากาศ (3SD) |
| 1 | เปรมณัช สุวรรณนานนท์ (เป๊ก) | จูราสสิคฟาร์ม | 4 ตุลาคม |  |
| 2 | นที เอกวิจิตร (อุ๋ย บุดด้าเบลส) | เสือ สิงห์ กระทิง แรด และ...ห่า(น) | 11 ตุลาคม |  |
| 3 | ณัฐชา จันทพันธ์ (เม้าส์) | ผู้กองตั๊ลล๊ากก | 18 ตุลาคม |  |
| 4 | สรารัตน์ แซ่จิ๋ว (แอนนี่) | Frozen ผจญคำสาปราชินีหิมะ | 25 ตุลาคม |  |
| 5 | พศุตม์ บานแย้ม (อาร์ต) | Mission Impossible 555+ | 1 พฤศจิกายน |  |
| 6 | มาสุ จรรยางค์ดีกุล (มาสุ) | ดิ อเวจี | 8 พฤศจิกายน |  |
| 7 | ปกรณ์ ฉัตรบริรักษ์ (บอย) | Mad Maxx แมดแม๊กซ์ ถนนโลกี | 15 พฤศจิกายน |  |
| 8 | รังสิต ศิรนานนท์ (อ้วน) | ห้องหุ่น | 22 พฤศจิกายน |  |
| 9 | ธนัชพันธ์ บูรณาชีวาวิไล (บุ๊คโกะ) | สโนว์ไวท์ | 29 พฤศจิกายน |  |
| 10 | ธนฉัตร ตุลยฉัตร (อาร์ตี้) | นารูโตะ | 6 ธันวาคม |  |
| 11 | เตชินท์ พลอยเพชร (มะตูม) | สตาร์วอร์ | 13 ธันวาคม |  |
| 12 | ปกรณ์ ฉัตรบริรักษ์ (บอย) | Mad Maxx แมดแม๊กซ์ ถนนโลกี | 20 ธันวาคม (ออกอากาศซ้ำ) |  |
| 13 | เตชินท์ ชยุติ (เตชินท์) | Insidious วิญญาณตามผิด | 27 ธันวาคม |  |
รายชื่อแขกรับเชิญที่มาร่วมรายการ > รายชื่อแขกรับเชิญที่ออกอากาศปี 2559

| 0 | 1 | 2 | 3 | 4 |
| --- | --- | --- | --- | --- |

| ลำดับที่ | ชื่อจริง - นามสกุล | เรื่อง | วันที่ออกอากาศ (3HD) | วันที่ออกอากาศ (3SD) |
| 14 | อัฒรุต คงราศรี (เชน) | ปีเตอร์แพน | 3 มกราคม |  |
| 15 | ณปภา ตันตระกูล (แพท) | Mermaid ผจญภัยใต้ท้องทะเล | 10 มกราคม |  |
| 16 | สุภทัต โอภาส (อาไท) | เปาบุ้นจิ้น ตอน ดวงจันทร์ที่หายไป | 17 มกราคม |  |
| 17 | ภัทรภณ โตอุ่น (รอน) | The Little Prince เจ้าชายน้อยน้อย | 24 มกราคม |  |
| 18 | คณิศ ปิยะปภากรกูล (เต็งหนึ่ง) | อาละดินกับตะเกียงวิเศษ | 31 มกราคม |  |
| 19 | ฐากูร การทิพย์ (ป๊อป) | ทาร์ซานเจ้าป่า | 7 กุมภาพันธ์ |  |
| 20 | เวธกา ศิริวัฒนา (เกล) | ตามรักคืนใจ | 14 กุมภาพันธ์ |  |
| 21 | คณิน สแตนลีย์ (โอม) | King Arthur อัศวินโต๊ะจีน | 21 กุมภาพันธ์ |  |
| 22 | ศรัณยู วินัยพานิช (ไอซ์) | คู่กรรม | 28 กุมภาพันธ์ |  |
| 23 | ธนวัฒน์ ประสิทธิสมพร (ดีเจนุ้ย) | เจ้าชายกบ | 6 มีนาคม |  |
| 24 | ปรมะ อิ่มอโนทัย (ปั้นจั่น) | กำไลมากมาก | 13 มีนาคม |  |
| 25 | จิตรภาณุ กลมแก้ว (บอล) | ไซอิ๋ว | 20 มีนาคม |  |
| 26 | แอนนา ชวนชื่น (แอนนา) | The Sick Sense 5 สาวจิตป่วน | 27 มีนาคม |  |
| 27 | ประกาศิต โบสุวรรณ (ปั๋ง) | The Sick Sense 5 สาวจิตป่วน (ตอนจบ) | 3 เมษายน |  |
| 28 | ณัฐวิญญ์ วัฒนกิติพัฒน์ (อาโป) | เจ้าหญิงต่างดาวกับนายต่างแดน | 10 เมษายน |  |
| 29 | กวินรัฏฐ์ ยศอมรสุนทร (หยวน) | Oh! My God of Egypt สงครามเทพทะเลทราย | 17 เมษายน |  |
| 30 | นลินธารา โฮเลอร์ (ซาร่า AF3) | ซินเดอเรลล่า | 24 เมษายน |  |
| 31 | ณฉัตร จันทพันธ์ (นิคกี้) | ซินแบดผจญภัย | 1 พฤษภาคม |  |
| 32 | คณิน สแตนลีย์ (โอม) | King Arthur อัศวินโต๊ะจีน | 8 พฤษภาคม (ออกอากาศซ้ำ) |  |
แหล่งข้อมูลอื่น

แฟนเพจรายการวิกนี้สีชมพู
วงศ์คำแสด

| วงศ์คำแสด |
| --- | --- |

Bixa orellana (Achiote)

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Rosids
อันดับ:: Malvales
วงศ์:: Bixaceae

สกุล
 Amoreuxia  Bixa   Cochlospermum
วงศ์คำแสดหรือ Bixaceae เป็นวงศ์ของพืชใบเลี้ยงคู่ ในระบบ (En:Cronquist0 จัดอยู่ในอันดับ (En:Violales) อย่างไรก็ตาม ในการจัดแบบใหม่ ได้ย้ายวงศ์ในอันดับ Violales ไปสู่อันดับ (En:Malvales)
วงศ์คำแสดประกอบด้วย 25 สปีชีส์ แม้ว่าสกุล Cochlospermum บางครั้งจัดอยู่ในวงศ์ของตนเอง คือวงศ์ (En:Cochlospermaceae) แม้จะเป็นวงศ์ขนาดเล็ก แต่พืชในวงศ์นี้ก็มีความหลากหลาย ทั้งไม้ยืนต้น ไม้พุ่ม และไม้ล้มลุก พืชในวงศ์นี้มักมียางสีแดงหรือเหลือง
แหล่งข้อมูลอื่น

Bixaceae เก็บถาวร 2007-01-03 ที่ เวย์แบ็กแมชชีน in L. Watson and M.J. Dallwitz (1992 onwards). The families of flowering plants: descriptions, illustrations, identification, information retrieval. เก็บถาวร 2007-01-03 ที่ เวย์แบ็กแมชชีน http://delta-intkey.com เก็บถาวร 2007-01-03 ที่ เวย์แบ็กแมชชีน
ราชวงศ์ที่สิบห้าแห่งอียิปต์

ราชวงศ์ที่สิบห้าแห่งอียิปต์ เป็นราชวงศ์ต่างแดนจากเอเชียตะวันตกในสมัยอียิปต์โบราณ ซึ่งสถาปนาราชวงศ์ขึ้นโดยฟาโรห์ซาทิลิส ซึ่งได้เข้ารุกรานดินแดนและสามารถพิชิตอียิปต์ล่างในเวลาต่อมา ราชวงศ์ที่สิบห้า ราชวงศ์ที่สิบหก และราชวงศ์ที่สิบเจ็ดแห่งอียิปต์ จะถูกรวมกันอยู่ในช่วงเวลาที่เรียกว่า สมัยช่วงระหว่างกลางครั้งที่สอง ราชวงศ์ที่สิบห้ามีระยะเวลาปกครองอยู่ช่วงประมาณระหว่าง 1650 ถึง 1550 ปีก่อนคริสตกาล
ประวัติราชวงศ์

กล่าวกันว่าฟาโรห์แห่งราชวงศ์ที่สิบห้าเป็นชาวคานาอัน เป็นที่ทราบกันดีว่าฟาโรห์คาโมสจากราชวงศ์ที่สิบเจ็ดแห่งอียิปต์ทรงเรียกฟาโรห์อะโพฟิส ซึ่งเป็นหนึ่งในฟาโรห์ของราชวงศ์ว่า "ประมุขแห่งเรทเจนู (ซึ่งก็คือ คานาอัน)" ฟาโรห์แห่งราชวงศ์ที่สิบห้าทรงได้ก่อตั้ง "ราชอาณาจักรของชาวเอชียแห่งที่สองในสามเหลี่ยมปากแม่น้ำ" ซึ่งครอบคลุมพื้นที่ซึ่งอาจรวมถึงคานาอันด้วย ถึงแม้ว่าจะขาดหลักฐานทางโบราณคดีก็ตาม ราชวงศ์นี้ปกครองอยู่ได้ประมาณ 108 ปี
ฟาโรห์พระองค์แรกซึ่งเรียกอีกอย่างว่า ฮิกซอส (ḥḳꜣw-ḫꜣswt, "คนเลี้ยงแกะ" ตามคำกล่าวของแอฟริกานัส) นำได้พสกนิกรของพระองค์เข้ายึดครองพื้นที่ดินดอนสามเหลี่ยมปากแม่น้ำไนล์และตั้งรกรากในเมืองหลวงของพระองค์ที่เมืองอวาริส ซึ่งเป็นเหตุให้ราชวงศ์ที่สิบสี่แห่งอียิปต์ล่มสลายลง อย่างไรก็ตาม ไม่ปรากฏหลักฐานของความขัดแย้งในเวลาช่วงนั้น และการตั้งถิ่นฐานของชาวคานาอันในพื้นที่ดังกล่าวอาจจะเกิดขึ้นอย่างค่อนข้างสงบ เนื่องจากสภาวะสุญญากาศทางอำนาจที่เหลือจากการล่มสลายของราชวงศ์ที่สิบสี่ อย่างไรก็ตาม ความสัมพันธ์ภายหลังกับผู้ปกครองชาวอียิตป์ในช่วงเวลานั้นเป็นไปอย่างด้วยความขัดแย้งที่รุนแรง
ประวัติราชวงศ์ > ฮิกซอส

ชาวอวาริสในสามเหลี่ยมปากแม่น้ำไนล์ถูกชาวอียิปต์เรียกว่า "อามู" ซึ่งเป็นคำที่ใช้เรียกชาวซีเรียและเลแวนต์ หรือศัตรูของฟาโรห์รามเสสที่ 2 ในสมรภูมิคาเดช ซึ่งได้รับการแปลโดยทั่วไปว่าเป็น "ชาวเอเชียตะวันตก" โดยนักไอยคุปต์วิทยา
คำว่า ฮิกซอส เป็นคำที่ใช้เพื่อระบุตัวเหล่าหัวหน้าเผ่าจากต่างแดน และโดยเฉพาะอย่างยิ่ง "ผู้ปกครองของชาวเอเชีย" ซึ่งมีมาก่อนราชวงศ์ที่สิบห้าและหลังจากนั้นด้วย โดยไม่ใช่ตำแหน่งอย่างเป็นทางการของผู้ปกครองราชวงศ์ที่สิบห้า และไม่เคยพบร่วมกับตำแหน่งยศราชวงศ์ ยกเว้นกรณีหายากกรณีหนึ่งในคำจารึกจากเทล อัด-ดับ'อา ที่กล่าวถึงฟาโรห์นิรนามและอธิบายว่าพระองค์ทรงเป็น ฮิกซอส "ฮิกซอส" ค่อนข้างเป็นคำทั่วไป ซึ่งพบแยกจากตำแหน่งยศราชวงศ์และรายการรัชสมัยในช่วงหลังสิ้นสุดราชวงศ์ที่สิบห้า ในอีกกรณีหนึ่ง ฟาโรห์คิอานดำริว่าจะใช้พระอิสริยยศ "ฮิกซอส" ในช่วงต้นรัชสมัยของพระองค์ หลังจากนั้นก็ทรงเลิกใช้ตำแหน่งดังกล่าวแล้วมาใช้ตำแหน่งยศราชวงศ์ตามแบบอียิปต์เมื่อพระองค์สามารถรุกรานอียิปต์ทั้งหมด มีเพียงฟาโรห์จำนวนสี่พระองค์แรกของราชวงศ์ที่สิบห้าเท่านั้นที่ใช้ทรงใช้พระอิสริยยศ "ฮิกซอส" และหลังจากนั้นตำแหน่งยศราชวงศ์ก็กลายเป็นตำแหน่งแบบอียิปต์ล้วน